
**Form**

**Unnið af börnum á Stóra Fjallabæ   
Fædd árið 2013**

**Hópstjórar**


**Sandra Ósk, Heiðbjört, Birta Ósk og Edda.**

**Við settumst niður og ræddum um form, hvort það væru einhver form á Stóra Fjallabæ, úti eða heima.**

**Hvað eru form?**

**Mikael Hjörtur:** Þríhyrningur, hringur og kassi.

**Ægir Örn:** Stjarna eða þríhyrningur eða kassi, það er form.

**Arnór Freyr:** Það er líka hringur.

**Frank Jakub:** Hringur og líka kross.

**Björn Steinar:** Kassi og rétthyrningur.

**Arinbjörn Otri:** Ferningur er með 4 horn.

**Bartek:** Ég veit ekki.

**Við ræddum um ferninga, hringi, ferhyrninga, þríhyrninga, tígla, átthyrninga og sexhyrninga.**

**Hvaða form getum við fundið á Stóra Fjallabæ?**

**Ægir:** Borð er eins og ferhyrningur og afmælis myndirnar eru sporaskja.

**Arinbjörn Otri:** Þríhyrningur er með þrjú horn. Veggurinn er eins og kassi.


**Frank Jakub:** Veðurdagatalið okkar er eins og kassi. Sjónvarp er eins og kassi. Kassar eru eins og kassar. Þakið á húsinu er eins og þríhyrningur.

**Arnór Freyr:** Valblöðin okkar eru líka eins og kassi.

**Mikael Hjörtur:** Borðið er hálfur hringur.

**Kai Elías:** Sól er eins og hringur og líka bolti.

**Við fórum í formaleik.   
Við settum allskonar hluti sem   
eru í laginu eins og form í poka,   
börnin drógu síðan einn hlut í einu   
og sögðu hvaða form þetta væri og   
hversu mörg horn hluturinn hefur.**





**Við skoðuðum bækur um form.**

**Við fórum í gönguferð um Blönduós og fundum fullt af formum, gangbrautin, umferðarskilti, þök á húsum, skiltið á bankanum, gluggar og ýmislegt fleira.**

**Gönguferðina enduðum við á bókasafninu og fengum að skoða bækur þar.**

**Við lærðum lagið ein stutt, ein löng, hringur á stöng.**

**Við gerðum formaverkefni, æfðum okkur að teikna formin, telja hornin og fleira.**



**Við bjuggum einnig til form úr leir.**



**Við klöppuðum atkvæði**

**Tíg-ull  
Fern-ing-ur  
Hring-ur Hversu margir stafir eru í orðinu?**

**Hvaða stafi eiga orðin?**


**Tígull  
Ferningur**  **Hringur  
Ferhyrningur  
Sexhyrningur  
Átthyrningur**


**Við lékum með einingakubba**





**Við klipptum út form og bjuggum til óróa.**



**Í skólaheimsókn límdum við form á blað ásamt öðrum verkefnum.**